ВЪПРОСИ И ОТГОВОРИ ПО ПРОЦЕДУРА

BG161PO003-2.1.13 „ТЕХНОЛОГИЧНА МОДЕРНИЗАЦИЯ В МАЛКИ И СРЕДНИ ПРЕДПРИЯТИЯ“
ОТГОВОР НА ВЪПРОС № 42,   
ПОЛУЧЕН НА 24.10.2011 г. 
И ПУБЛИКУВАНИ НА 18.11.2011 г.
ВЪПРОС № 42)
Уважаеми дами и господа, имам няколко въпроса по схема BG161PO003-2.1.13 „Технологична модернизация в малки и средни предприятия”: 

1. За проекти на стойност под 500 000 евро помощ временната табела по желание на кандидата ли е или е недопустима? Информация в Насоките е дадена само за постоянните табели, които се изискват за проекти с помощ над 500 000 евро.
2. Какви количествено измерими данни и очаквани резултати следва да се посочат за ефект "подобряване на качеството на продуктите/услугите на предприятието", след като качеството не е количествено измерим резултат?
3. Как се оценява реалистичност на плана за действие на проекта, и какво ще рече "по отношение на една или повече дейности е планиран кратък или твърде продължителен времеви обхват" - от критериите за оценка - след като няма формални изисквания за времеви обхват например за изпълнение на тръжна процедура за избор, на какво основание ще се счита, че тя е планирана нереалистично? Ако за реалистичен обхват се считат сроковете, споменати в ПМС №55, това би било доста погрешно, тъй като реалният опит от изпълнението на проектите показва реалистичен срок за изпълнение на тръжни процедури 3-5 месеца. Как се оценява реалистичността на дейностите по доставка - на база посочените срокове в офертите към проекта ли?
4. В т.7.1. от АФ "Преставете очакваните резултати от изпълнението на проекта Формулирайте реалистични, количествено измерими и обективно проверими резултати" следва ли да се повтори информацията от т.4.5. "Опишете какъв е очакваният ефект от изпълнението на проекта за развитие на предприятието/производството?" Или тук се изисква описание на конкретните очаквани резултати от изпълнението на дейностите - напр.брой закупено оборудване, брой сключени договори с изпълнители, намаляване на средната възраст на технологичното оборудване и т.н. Ако е така, то следва ли да се описват отново индикаторите, които по-долу се изискват в табличен вид - т.7.2.? 

5. Как се оценява дали разходите в бюджета кореспондират с представените оферти (т.2.2 от Критериите за финансова оценка на проекта)? Има ли негласни критерии, по които се  преценява това - напр. ако е бюджетирана по-скъпата оферта, ако сумите от евро в лева с=D0 изчислени на курс, по-висок от фиксинга, ако цените са завишени с 5-10% спрямо офертите с цел да се компенсира евентуално увеличение по време на оценката на проектните предложения?
Благодаря!
Александър Илиев
24.10.2011 г.

ОТГОВОР № 42)
1. Информирането на широката общественост за съфинансирането, предоставяно от Европейския съюз по Оперативна програма „Развитие на конкурентоспособността на българската икономика” 2007-2013 (ОПК), е отговорност на всеки бенефициент, който е подписал договор за предоставяне на безвъзмездна финансова помощ по Оперативната програма.
Бенефициентите трябва да прилагат подходящи мерки за информиране и публичност, също така и в случаите, когато общата сума на публичното финансиране е на стойност под 500 000 евро по даден проект, като поставят обозначителни табели по време на изпълнението на проекта и стикери върху всеки актив, закупен по проекта, включващи информация за финансовия принос на ЕС чрез ОП „Развитие на конкурентоспособността на българската икономика” 2007-2013. 

В допълнение, бенефициентите следва да обърнат внимание на изискванията на чл. 8 от Регламент (ЕО) 1828/2006 на ЕК, съгласно които бенефициентът трябва по време на изпълнението на проекта да постави информационно табло на мястото на всяка дейност, при която общата сума на публичното финансиране надхвърля 500 000 евро, и чието изпълнение включва закупуването на материални обекти. Информационното табло трябва да съдържа задължителните изискуеми елементи, съгласно чл. 9 от горепосочения регламент и тези елементи да заемат минимум 25 % от площта на  таблото. След приключване на проекта (най-късно до 6 (шест) месеца след приключване на дейностите) информационното табло се замества от постоянна разяснителна табела.
В тази връзка в Насоките за кандидатстване по настоящата процедура е посочено, че кандидатите следва да включат за финансиране по проекта на дейности за визуализация на проекта (изработване на до 2 бр. стикери към оборудване и до 2 бр. обозначителни табели) като разходите за тях не трябва да надвишават 3 000 лева.

2. В т. 4. от Формуляра за кандидатстване, бенефициентът следва да обоснове съответствието на проектното предложение с целите на ОП „Конкурентоспособност”, както и настоящата процедура за предоставяне на безвъзмездна финансова помощ. В тази връзка е необходимо да бъде представена информация за очаквания ефект от изпълнението на проекта за развитие на предприятието/производството чрез посочване на количествено измерими и обективни данни, както и конкретните очаквани резултати съгласно изброените категории резултати от т. 4.5.1 до т. 4.5.6, в засимост от степента им на приложимост за съответния проект. Ако в разгледаната от Вас хипотеза визирате т. 4.5.4. „Подобряване на качеството на съществуващата продукция/услуги" в качеството му на резултат, който ще бъде постигнат вследствие на конкретния проект, то следва да бъдат предоставени количествено измерими данни (например процентно намаление на дефектите на предлаганите продукти/услуги, намаляване на процент/брой на рекламациите от крайните клиенти и др.), на база на които да може бъде извършена оценка на очаквания ефект от изпълнението на проекта за развитието на предприятието/производството.   
3. Следва да имате предвид, че преценката относно реалистичността на плана за действие по проекта се извършва от гледна точка на следните критерии: специфика на конкретната процедура за предоставяне на безвъзмездна финансова помощ – степен на сложност на изпълнение на предвидените в проекта дейности; вид на процедурата за избор на изпълнител, който е приложим за конкретната дейност – избор между три оферти, открит избор или друг вид процедура съгласно ПМС № 55/2007 г., необходимо време за подготовка и последващо изпълнение на съответната дейност. Предвид това, планът за действие, предложен от кандидата, следва да отчита всички горепосочени  условия, за да може проектът да бъде изпълнен в оптимални срокове. 
4. В т. 4.5 от Формуляра за кандидатстване кандидатът следва да опише какъв ще бъде цялостния ефект от изпълнението на проекта за развитието на предприятието/производството, докато в т. 7.1 от Формуляра за кандидатстване следва да бъдат представени очакваните конкретни резултати от изпълнението на проекта. 

Във връзка с поставения от Вас въпрос, „…следва ли да се описват отново индикаторите, които по-долу се изискват в табличен вид - т.7.2.?..“, моля да обърнете внимание, че съществува разлика между понятията резултат и индикатор, предвид което в т. 7.1 се описват очакваните резултати от изпълнието на проекта, а в т. 7.2 източниците и показателите за измерване на степента на тяхното постигане.
5.  Проверката, оценката и класирането на проектните предложения по настоящата процедура се извършва от Оценителна комисия.  По време на оценката, предложените индикативни цени за услуги и инвестиции в активи се проверяват от Оценителната комисия по отношение на реалистичност спрямо средните пазарни цени за аналогични доставки/услуги и чрез сравнение с представените от кандидата оферти за активи/услуги. Оценителната комисия е органът, който извършва преценка относно критериите за финансова оценка на проекта и доколко разходите в бюджета кореспондират с представените оферти, за всяко проектно предложение. 
